### Beslutningstema

I denne sag skal prøvehandlinger for autocampere i højsæsonen 2025 besluttes.

### Historik

Teknik- og Miljøudvalget godkendte den 9. april 2024 at et prøvehandlingskatalog omkring igangsætning tiltag i højsæsonen 2024.

Ultimo oktober 2024 afholdte Teknik- og Miljøudvalget evalueringsworkshop med interessenter.

Teknik- og Miljøudvalget behandlede den 2. december 2024 evalueringen, samt videreførelsen afprøvehandlingerne 2024 til 2025.

### Sagsfremstilling

Som led i at byde autocampere velkommen i Tønder Kommune afprøves forskellige tiltag for at påvirke, hvor de gør holdt, kører forbi, og benytter sig af de erhvervsdrivendes tilbud og faciliteter.

Evalueringen af autocamperprøvehandlinger 2024 pegede på, at de igangsatte prøvehandlinger havde effekt, samt ønske om yderligere prøvehandlinger i 2025. Evalueringen har dermed ledt frem til følgende prøvehandlinger:

* parkeringsskiltning for Astrup Banke,
* parkeringsforhold ved [adresse] Klev,
* tømme- og påfyldningsfacilitet af affald og diverse former for vand i knudepunktet veddæmning til Rømø,
* opsætning af formidlingsskilte, og
* grusparkering ved [adresse], Tønder.

Status på ovenstående gives på mødet, herunder fastsættelse af dato besigtigelsestur - et forslag kunne være den 1. april 2025.

### Økonomi

Økonomi i forbindelse med etablering af tømme- og påfyldningsfacilitet skal prioriteres i anlægsmidler for 2025.

### Indstilling Direktøren for Teknik/Miljø, Service og Beskæftigelse indstiller,

at autocamperprøvehandlinger 2025 godkendes.

**Beslutning fra Teknik- og Miljøudvalget, den 27. februar 2025, pkt. 6:**

Indstillingen godkendt.

**Sagen genoptages**

Teknik- og Miljøudvalget besøgte den 1. april 2025 udvalgte lokationer med henblik på at kunne pege på eventuelle prøvehandlinger. Herefter har forvaltningen samlet drøftelserne i vedhæftede prøvehandlingskatalog for 2025, som kan ses i vedhæftede bilag.

**Direktøren for Teknik/Miljø, Service og Beskæftigelse indstiller,**

at prøvehandlingskatalog for 2025 godkendes.

### Beslutning

Indstillingen godkendt, idet Teknik og Miljøudvalget ønsker, at der i udbudsmaterialet stilles option om handicapvenlige toiletfaciliteter på pladsen med tømme- og påfyldningsfaciliteten.